นักลงทุนเทรด DW อ้างอิงบนหุ้นรายตัวในสัดส่วนที่มากขึ้น
นักลงทุนเทรด DW อ้างอิงบนหุ้นรายตัวในสัดส่วนที่มากขึ้น
25 ก.ย. 2558

บล.แมคควอรี(ประเทศไทย) ระบุว่า นักลงทุนเทรด DW อ้างอิงบนหุ้นรายตัวในสัดส่วนที่มากขึ้น โดยเฉพาะอย่างยิ่ง DW ที่ราคาหุ้นอ้างอิงผันผวน เช่น TRUE28C1601A -12.1% และ IVL28C1601A -6.8% ในขณะที่หุ้นอ้างอิง -4% และ -1.29% ตามลำดับ ด้าน SET50 DW ปริมาณซื้อขายยังคงหนาแน่นต่อเนื่อง นำโดย S5028P1510A +3.9% และ S5028C1510A -12.4% เมื่อเทียบกับสัญญาซื้อขายล่วงหน้า S50U15 ปรับตัวลดลง -0.46% นอกจากนี้นักลงทุนยังให้ความสนใจใน SET50 DW ที่มีอายุยาวซึ่งหมดอายุเดือนพฤศจิกายนด้วยเช่นกัน ตัวอย่างเช่น S5028C1511B และ S5028P1511A เป็นต้น
อย่างไรก็ตาม DW ที่อ้างอิงบนหุ้นกลุ่มอสังหาริมทรัพย์ปรับตัวเพิ่มขึ้นได้โดดเด่น หลังมีข่าวมาตรการกระตุ้นอสังหาริมทรัพย์วานนี้ ยกตัวอย่าง DW28 ที่ปรับตัวเพิ่มขึ้นแรงได้แก่ PS28C1511A +11.1% PS28C1603A +7.1% เทียบกับหุ้นอ้างอิงปรับตัวเพิ่มขึ้น 2.7% และ SIRI28C1512A +5.0% เทียบกับหุ้นอ้างอิงปรับตัวเพิ่มขึ้น 1.2% ในขณะที่หุ้นในกลุ่มพัฒนาอสังหาริมทรัพย์อย่าง WHA ปรับตัวลงแรงกว่า 4.8% ส่งผลให้ WHA28C1512A  ปรับตัวลดลง 24.0%
สิ้นวัน นักลงทุนซื้อสุทธิใน DW ที่อ้างอิงบนหุ้น TRUE หนาแน่น เช่น TRUE28C1602A, TRUE28C1512B, และ TRUE28C1601A รวมเป็นจำนวนกว่า 12 ล้านหน่วย  นอกจากนี้ยังมีแรงซื้อสุทธิใน Call DW ในหุ้นตัวอื่นๆด้วยเช่นกันได้แก่ WHA28C1512A 6.7 ล้านหน่วย และ TPIP28C1512A 5.6 ล้านหน่วย เป็นต้น ขณะที่นักลงทุนขายสุทธิใน Call DW บนหุ้น CK 26.2 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,286.88 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,877.31 ล้านบาท
คิดเป็น 4.4% 
 
ราคาที่เปลี่ยนแปลงไป (%)  ของ DW คำนวณโดยใช้ราคาเสนอซื้อปัจจุบัน (Current Bid Price) ของ DW เปรียบเทียบกับราคาเสนอซื้อสุดท้าย โดยราคาเสนอซื้อสุดท้าย เป็นราคาเสนอซื้อ ณ เวลาประมาณ 30 วินาทีก่อน Call market (16.30 น.) ของวันทำการก่อนหน้า อย่างไรก็ตาม นักลงทุนควรศึกษาตารางราคาของ DW แต่ละรุ่นก่อนการลงทุนเสมอ 